text: European Commission - PRESS RELEASES - Press release - Evropska komisija skupaj z desetimi državami članicami nadaljuje prizadevanja za boljšo pravno varnost otrok in staršev v čezmejnih zakonskih zvezah Bruselj, 24. marec 2010 Evropska komisija skupaj z desetimi državami članicami nadaljuje prizadevanja za boljšo pravno varnost otrok in staršev v čezmejnih zakonskih zvezah Avstrijka sklene zakonsko zvezo z Britancem v Združenem kraljestvu. Par dve leti prebiva v Avstriji skupaj s svojim sinom. Mož nato odide in žena hoče razvezo. Ne ve pa, katero pravo se bo uporabilo. Ali se lahko uporabi avstrijsko pravo ali bo veljalo pravo Združenega kraljestva? Tisoči Evropejcev se vsako leto znajdejo v takšnih težkih razmerah, saj ima vsaka država EU svoj sistem določanja države, katere pravo se uporablja za razveze. Evropska komisija je danes predlagala konkretno rešitev: pravilo, ki bi paru omogočalo izbrati državo, katere pravo se bo uporabilo za njuno razvezo. Predlog Uredbe EU bo v pomoč parom zakoncev z različnima državljanstvoma in parom, pri katerih partnerja živita ločeno v različnih državah ali živita skupaj v državi, ki ni njuna država izvora. Cilj je zmanjšati obremenjenost otrok in zaščititi šibkejše partnerje v postopkih razveze. Vsako leto je v EU sklenjenih približno 300 000 mednarodnih zakonskih zvez. Današnji predlog izhaja iz pobude desetih držav članic (Avstrije, Bolgarije, Francije, Grčije, Madžarske, Italije, Luksemburga, Romunije, Slovenije in Španije) ter bo morda prvi primer uporabe mehanizma "okrepljenega sodelovanja" v zgodovini EU. "Mednarodni pari se lahko srečajo nepredvidljivimi pravnimi težavami, ki bolečino razveze spremenijo v finančno in čustveno katastrofo ter s tem izjemno otežijo življenja ljudi," je dejala Viviane Reding, komisarka EU za pravosodje, temeljne pravice in državljanstvo. "Tisoči parov se znajdejo v težkih osebnih razmerah, ker nacionalni pravni sistemi do zdaj niso omogočali jasnih odgovorov. Večkrat so prizadeti otroci in šibkejši zakonec. Ne bi rada, da so ljudje v EU prepuščeni sami sebi ob reševanju zapletenih mednarodnih razvez. Rada bi, da imajo na voljo jasna pravila, na podlagi katerih bi lahko vedno vedeli, pri čem so. Zato smo se danes odločili ukrepati." Trenutno so razmere za čezmejne pare zapletene: dvajset držav EU določa državo, katere pravo se uporabi, na podlagi naveznih okoliščin, na primer državljanstva in stalnega prebivališča, tako da za razvezo zakoncev velja s tema okoliščinama povezano pravo, sedem držav članic (Danska, Latvija, Irska, Ciper, Finska, Švedska in Združeno kraljestvo) uporablja svoje domače pravo. Ta nasprotujoča si pravila o veljavnem pravu vodijo do pravnih zapletov in visokih stroškov, zaradi česar so sporazumne in načrtovane razveze težje izvedljive. Komisija je danes predlagala skupno formulo za določanje države, katere pravila bi se uporabljala za mednarodne pare. V skladu s predlagano uredbo: bi imeli mednarodni pari več nadzora nad prenehanjem svoje življenjske skupnosti. Lahko bi določili državo, katere pravo bi se uporabilo za razvezo, pod pogojem, da bi bil eden od zakoncev povezan s to državo. Na primer, švedsko-litvanski par, ki živi v Italiji, bi lahko italijansko sodišče zaprosil za uporabo švedskega ali litvanskega prava; bi imela sodišča na voljo skupno formulo za določanje države, katere pravo se uporabi, kadar se pari sami ne bi mogli sporazumeti. Par bi se lahko dogovoril glede prava, ki bi se uporabilo za njegovo razvezo, čeprav ne bi nameraval živeti ločeno. To bi okrepilo pravno varnost, predvidljivost in prilagodljivost ter bi pomagalo zaščititi zakonce in njihove otroke pred zapletenimi, razvlečenimi in mučnimi postopki. Predlogi so oblikovani tudi tako, da ščitijo šibkejše zakonce pred neupravičeno slabšim položajem v postopkih razveze. Trenutno lahko partner, ki lahko plača potne stroške in stroške pravnih storitev, "pohiti na sodišče" v drugi državi, da se v zadevi uporabi za njegove interese ugodnejše pravo. Na primer, če se en od zakoncev para poljskega porekla preseli na Finsko, bi lahko po enem letu tam zaprosil za razvezo, ne da bi drugi zakonec na to pristal. Nova pravila bi odpravila ta način "izbire najugodnejšega pravnega reda" v sodelujočih državah članicah z zagotovitvijo, da se bo uporabilo pravo države, v kateri prebiva šibkejši zakonec s svojim partnerjem ali v kateri je njegov partner z njim nazadnje prebival. Države članice EU morajo zdaj glasovati, ali lahko deset držav nadaljuje z okrepljenim sodelovanjem. Ukrep mora odobriti tudi Evropski parlament. "Deset vlad je prosilo Komisijo, naj predlaga rešitev. Uporaba postopka okrepljenega sodelovanja je dober znak zadostne prilagodljivosti EU, da lahko pomaga svojim državljanom tudi pri težkih pravnih vprašanjih. Moj cilj je zagotoviti, da lahko državljani dobro izkoristijo prednosti, ki jim jih daje pravica do prebivanja in dela na drugi strani meja po Evropi," je dejala komisarka EU za pravosodje Viviane Reding. Komisija je prvič predlagala pomoč za mednarodne pare leta 2006, vendar načrt (t. i. Uredba Rim II) ni dobila potrebne soglasne podpore vlad EU. Odtlej je deset držav EU (Avstrija, Bolgarija, Francija, Grčija, Madžarska, Italija, Luksemburg, Romunija, Slovenija in Španija) izrazilo željo po uporabi t. i. okrepljenega sodelovanja za razvoj ukrepa. V skladu s pogodbami EU okrepljeno sodelovanje omogoča devetim ali več državam, da nadaljujejo s pomembnim ukrepom, čeprav manjšina držav članic ovira njegovo sprejetje. Druge države EU bodo ohranile pravico do pridružitve, kadarkoli bi to želele. Danes predlagana uredba ne vpliva na izključno pristojnost držav članic glede opredelitve zakonske zveze.


source: CulturaX

text: L-Triptofan 500 mg - NOW Foods | GymBeam.si L-triptofan je esencialna aminokislina, ki je ključna za proizvodnjo serotonina in melatonina. To ima pozitiven vpliv na naše razpoloženje in zagotavlja optimalen zdrav spanec. Izdelek v obliki kapsul ne vsebuje živalskih snovi, zato je primeren tudi za vegane. Ni na zalogi Pričakujemo: 19.03.2021 Amino Power Liquid - Nutrend 1000 ml - brez okusa L-triptofan - esencialna aminokislina v obliki veganskih kapsul L-triptofan je esencialna aminokislina, ki je predhodnik serotonina in melatonina. Serotonin, imenovan tudi "hormon sreče", pozitivno vpliva na naše razpoloženje. Poleg tega vpliva na spomin, spanje ali prebavo. Melatonin, "hormon spanja", pomaga zmanjšati čas, potreben za zaspati, hkrati pa blaži občutke utrujenosti po dolgem letu v drug časovni pas (jet lag). Izdelek ne vsebuje živalskih sestavin, zato je primeren tudi za vegane. L-Triptofan in njegove prednosti predhodnik serotonina in melatonina podpira dobro razpoloženje in zdrav spanec Hipromeloza (celulozna kapsula), stearinska kislina (rastlinski vir) in magnezijev stearat (rastlinski vir). Zaužijte 1-2 kapsuli, 2- do 3-krat na dan na prazen želodec. L-triptofan (prosta oblika) 1000 mg Ni primerno za otroke, nosečnice in doječe ženske. Pred jemanjem se posvetujte s svojim zdravnikom, zlasti če jemljete zdravila (antidepresivi, kot so SSRI in MAOI) ali če imate kakršne koli zdravstvene težave. Lahko povzroči zaspanost. Ne uporabljajte skupaj z alkoholom ali pri upravljanju težkih strojev. Hraniti izven dosega otrok.


text: Kar jemo, nas gradi in spreminja. Od tega so odvisni naša moč, naše zdravje, naše življenje. Tega se dobro zavedamo, zato pripravljamo jedi za naše goste iz svežih plodov iz biološke pridelave. Z uravnoteženimi in posameznikovim potrebam prilagojenimi jedilniki tudi izobražujemo in s tem ponujamo roko pri spoznavanju zdravega življenjskega sloga. Sveži plodovi, pridelani na grajskem vrtu, in zelišča, ki gredo sveže nabrana na krožnik, so dragocena »super hrana«, ki kulinariko povzdigne na novo raven in ji da vse bolj cenjeno in iskano dodano vrednost. Prizadevamo si, da čimveč živil ponudimo iz lokalne pridelave. Poleg tega, da živila odkupujemo od preverjenih okoliških pridelovalcev, smo uredili tudi svoje lastne vrtne površine, na katerih pridelujemo zelenjavo, zelišča, dišavnice in jagodičevje. Vrt smo poimenovali grajski vrt, saj se nahaja v bližini gradu Otočec in Hotela Šport, v čistem in neokrnjenem okolju. Pridelke uporabljajo kuharski mojstri iz restavracij Grad Otočec, hotela Šport Otočec in Term Šmarjeških Toplic za pripravo okusnih jedi in lokalnih specialitet. Vrt lahko obiščejo tudi gostje in pokramljajo z vrtnarjem, ki jim zaupa marsikatero skrivnost pridelave zdrave prehrane. Grajska restavracija je članica gastronomskega združenja Chaîne des Rôtisseurs. Tu se naši kuharski mojstri nenehno poglabljajo v skrivnosti tradicionalnih slovenskih receptur, jih bogatijo s sodobnimi kulinaričnimi spoznanji in nadgrajujejo s svojo brezmejno domišljijo. V restavraciji si lahko privoščite tri-, štiri- ali pethodno kulinarično doživetje ter sezonske degustacijske menije s sedmimi hodi.


text: Karting v Sloveniji - Vstop v čarobni svet avtomobilskega dirkanja - Novice - Avto Magazin Svet kartinga je svet avtomobilskega dirkanja, ki se mu lahko pridruži vsakdo. Odvisno je le, kakšna so njegova pričakovanja. (Vsaj) zabava pa je v vsakem primeru zagotovljena. Osebni Arhiv (Mark Kastelic) Karting oziroma dirkanje z gokarti velja za šport mehanikov, in to je povsem razumljivo. Ko je pred 60 leti prišel v Evropo, so bili prvi 'dirkalniki' pravzaprav izdelani iz starih motorjev in doma narejenih šasij. In kar nekaj tega duha je v tem športu ostalo še danes. A bolj kot to je pomemben podatek, da gre pri kartingu za prvo vejo dirkanja na štirih kolesih, samo osnovo, iz katere so se nato razvili praktično vsi največji avtomobilski dirkači, ne glede na to, ali so pozneje pot nadaljevali v formulo, turne dirkalnike ali kamorkoli drugam. Kar nekaj uspehov in uspešnih dirkačev smo imeli – in jih še vedno imamo – tudi v Sloveniji. Omeniti je treba družino Jerančič, kjer sta tako hči Nina kakor tudi sin Domen sledila očetu Franciju v dirkaške vode, pri čemer je Nina po uspešni karieri v kartingu pot nadaljevala v pokalu Ferrari Challange, Domen pa je trenutno vodja tovarniške ekipe britanske znamke Lotus. Tukaj sta potem še nekdanja dirkača Ivan Stojšić in David Rotar ter še vedno aktivna Martin Mihič in naturaliziran dirkač belgijskega porekla Xen De Ruwe. Še več upov je medtem mogoče najti med mlajšimi kategorijami, kjer v različnih serijah nastopata Mai Sadar in pa naš najobetavnejši mladi dirkač Mark Kastelic, ki trenutno že tretje leto zapored nastopa v mednarodni konkurenci, hkrati pa je član enega največjih italijanskih moštev v kartingu - Team Driver. Več o tem pa nekoliko pozneje. Sam karting namreč ni le prva stopnička na poti do profesionalnega avtomobilskega dirkanja, ampak tudi čedalje bolj popularna prostočasna zabava, dosegljiva praktično slehernemu posamezniku. Medtem ko v Sloveniji kljub številnim pozivom trenutno nimamo niti enega samega avtomobilskega dirkališča (po obetavni obuditvi nekdanjega Mobikroga je pred časom zaradi političnih spletk svoja vrata zaprl tudi poligon Gaj pri Cerkljah na Dolenjskem), pa je možnosti za dirkanje z gokarti kar precej. Najbolj znano je zagotovo dirkališče Raceland v Krškem, zgrajeno leta 2006, ki je hkrati s 1.050 metri dolžine tudi najdaljše pri nas, po velikosti pa se z njim lahko primerjata le kartodrom Slovenja vas v Hajdini pri Ptuju, ki deluje od leta 2018, in pa karting dirkališče v Vrtojbi, ki je hkrati edino v tem delu Slovenije. Poleg teh kartodromov pa v Sloveniji deluje še nekaj manjših tovrstnih dirkališč, ki so večinoma v sklopu različnih trgovskih središč. Takšni so recimo karting centri v ljubljanskem nakupovalnem središču Rudnik, Karting center Celje v nakupovalnem središču Citycenter in pa nedavno odprto dirkališče Woop v BTC-ju, kjer z električnimi dirkalniki nadaljujejo zgodbo nekdanjega Rollbara. Omenjenim dirkališčem se sicer ravno v teh dneh pridružuje še povsem nova proga v neposredni bližini letališča Brnik, za katero skrbi še vedno aktiven dirkač Vladimir Stanković. Gre za nadaljevanje zgodbe, ki se je pred leti začela prav na Brniku, kamor se Stanković zdaj vrača po tem, ko je leto dni preživel na Vrhniki. Kot pojasnjuje Stanković, je zanimanje za tovrstno zabavo med Slovenci precejšnje, sam namreč na leto zabeleži okrog 25.000 obiskovalcev, pri čemer pa gre večinoma za posameznike, stare od 25 do 60 let. Mlajših je bistveno manj, kar pripisuje dejstvu, da gre za relativno drago zabavo – za deset minut vožnje je treba odšteti dobrih 12 evrov, kar je po njegovem mnenju za dijake in študente večinoma previsok znesek. Na drugi strani na progo le izjemoma spušča dirkače, ki so mlajši od 16 let.Relativno pogosti obiskovalci dirkališča so sicer podjetja, saj gre za priljubljeno obliko timbildinga, redno pa Stankovića obiskuje tudi skupina amaterskih dirkačev, ki nastopajo v samoorganizirani amaterski seriji. Vsa zgoraj omenjena dirkališča tako omogočajo najbolj osnovno obliko kartinga, namenjenega široki populaciji. Kaj to pomeni? Gre za to, da se za volan dirkalnika – ki navkljub podobnemu videzu s pravim dirkalnim gokartom nima veliko skupnega – lahko usedejo običajni ljudje, ki nimajo (niti ne potrebujejo) nikakršnega dirkaškega znanja ali celo vozniškega izpita in doživijo prvi stik z dirkaškim svetom, ali pa vsaj sprostijo nekaj adrenalina na varen način v nadzorovanem okolju. Znanje in poprejšnje izkušnje pri tem niso potrebni, veliki niso niti finančni vložki, vseeno pa se lahko posamezniki, ki si tovrstno dirkanje privoščijo nekoliko bolj redno, tudi osvojijo vsaj nekaj novih dirkaških veščin. Zgornjo obliko dirkanja z gokarti bi lahko označili kot prvo in najbolj osnovno obliko dirkanja, ki pa s pravim, tekmovalnim dirkanjem z gokarti nima veliko skupnega. Nekoliko bližje temu pa je storitev, ki jo ponuja podjetje Hitri dirkač. Kot pojasnjuje idejni vodja projekta Grega Krč, je ideja celotnega projekta v tem, da karting lastnim kandidatom predstavijo skozi oči pravih tekmovalcev. Karting sam po sebi je namreč v osnovi šport mehanikov, vseeno pa na visokem nivoju velja nenapisano pravilo, da dober mehanik ne more biti dober voznik, dober voznik pa ne more biti dober mehanik – vsaj ne tako dober, da bi recimo lahko v istem dnevu hkrati skrbel za servisiranje svojega vozila in hkrati konkurenčno nastopal proti preostalim dirkačem. Krč tako svojim strankam na različnih dirkališčih po Sloveniji ponuja možnost dirkaške izkušnje z dirkalniki, ki se le malenkost razlikujejo od tekmovalnih, in pa celotno podporo, kakršne so v osnovi deležni tekmovalci. To pomeni, da bodo dirkači deležni prave dirkaške oprave in podpore mehanikov, ki bodo čez dan skrbeli za brezhibno stanje vozil. Do svojega dirkalnika že za nekaj tisoč evrov Hitri dirkač v prvi vrsti stremi k temu, da bi udeleženci ne bi le preizkusili dirkalnih gokartov, ampak se jih tudi naučili pravilno obvladati in izkoristiti celoten potencial, kar pa bodo zgolj z nabiranjem krogov na dirkališču le stežka dosegli. Pred vsako vožnjo in po njej so zato deležni sestanka in analiz vožnje, s čimer počasi izboljšujejo svojo vožnjo. Kot pove Krč, je tečaj razdeljen na 10 sklopov, med posameznim vikendom pa dirkač osvoji največ tri sklope oziroma lekcije. Treba pa je omeniti, da takšen pristop k dirkanju ni več tako cenovno dostopen. Za dvodnevni vikend tečaj je zato treba odšteti 250 evrov, zaradi česar se za tovrstno obliko dirkanja z gokarti večinoma odločajo premožnejši posamezniki. Kot rečeno, je karting cenovno najbolj dosegljiva oblika avtomobilskega dirkanja. V praksi to pomeni, da je mogoče rabljen, a popolnoma delujoč dirkalnik z večjim potencialom, kot ga imajo običajni gokarti, namenjeni izposoji, mogoče kupiti že za okrog 1.500 evrov do 2.000 evrov, še približno toliko denarja pa je nato potrebnega za nakup dirkaških oblačil in varnostne opreme, orodja, prikolice (če ni na voljo kombija) in tako dalje. Posledično tako ni majhno število posameznikov ali manjših skupin, ki se odločajo za nakup lastnih dirkalnikov. Izkušnje kažejo, da je za tovrstne potrebe najbolj primerno izbrati dirkalnike znamke Rotax. Prav omenjeno podjetje je namreč leta 1997 s predstavitvijo agregata 125 MAX naredilo revolucijo v kartingu, saj je pripravilo agregat, ki je bil zmogljiv, zanesljiv, cenovno dostopen in enostaven za uporabo, dve leti pozneje pa je sledila še ustanovitev lastnega prvenstva, v katerem so vsi tekmovalci uporabljali omenjeni agregat. Pozneje so po enakem principu začeli izdelovati še manjše in večje agregate, 125-kubični agregat pa danes velja za najbolj razširjenega na svetu. Razlog za Rotaxovo razširjenost se skriva v tem, da gre na eni strani za zmogljiv motor, ki pa hkrati ni zahteven za vzdrževanje. Vseeno to ne pomeni, da za posameznika ali skupino, ki se odloči za nakup takšnega dirkalnika, ni potrebno vsaj osnovno tehnično znanje. Pravzaprav je mogoče trditi, da gre za najbolj prvinsko obliko kartinga. Ti posamezniki so namreč večinoma tudi mehaniki, ki sami skrbijo za pravilno delovanje dirkalnika, poleg tega pa se, v želji po lovu na stotinke, sami lotevajo tudi finih nastavitev šasije, podvozja, zavor in tako dalje. Takšna oblika kartinga – pa četudi gre le za postavljanje najhitrejših časov na dirkališču – zahteva celega človeka, ki bo za obisk dirkališča pripravljen žrtvovati vsaj nekaj dodatnih ur svojega časa dan prej in dan pozneje. Številni navdušenci zato šele naknadno spoznajo, da je bil nakup lastnega dirkalnika preuranjen nakup in se tako zaradi pomanjkanja časa hitro odločijo za prodajo vozila. Nikakor pa to ne pomeni, da vas želimo odvrniti od nakupa lastnega dirkalnika. Če vam (in vaši ekipi prijateljev) čas ter denar dopuščata takšno zabavo, zagrabite priložnost. Strošek tovrstnega dirkanja se ob intenzivnem dirkanju po navadi giblje od 150 in 200 evri na dan, v to pa so vključeni vsi stroški, od najema proge, prihoda na dirkališče do stroška za bencin v gokartu in tako dalje. Zgornjim stroškom je treba je le še dodati strošek seta gum, za katerega boste ob redni uporabi odšteli med 120 in 150 evri na pol sezone, z nekaj vezami in poznanstvi pa boste do skoraj novega seta lahko prišli tudi brezplačno. V zameno boste dobili ogromno zabave in poznanstev. Kot rečeno, je namreč v Sloveniji kar nekaj amaterskih dirkačev, nekdanjih dirkačev oziroma lastnikov zasebnih gokartov, s katerimi se boste lahko ob koncu tedna pomerili na pisti. Kar nekaj malo rabljenega materiala, kot so recimo pnevmatike (pa tudi šasije, motorje in ostale komponente), je mogoče dobiti od profesionalnih karting dirkačev in ekip. Tam namreč v želji po lovu na stotinke in tisočinke material menjajo precej pogosteje kot amaterski dirkači, zaradi česar so stroški dirkanja jasno mnogo večji. Samo dirkanje na najvišjem nivoju zato zahteva neprimerno večje finančne vložke in pa seveda tudi celega človeka, zato si to lahko privoščijo le redki. Dirkač je zgolj in samo dirkač O tem, kako je videti karting na profesionalni ravni, smo spregovorili z Robertom Kastelicem, nekdanjim dirkačem in poznejšim lastnikom karting šole, ki je obe dejavnosti opustil izključno zato, da bi lahko kar največ časa namenil dirkaškemu razvoju svojega sina, Marka Kastelica. Verjetno najbolj obetaven mladi slovenski dirkač je namreč svoje prve dirkaške kilometre naredil prav v očetovi šoli, njegovemu nastopanju v kartingu pa je življenje podredila celotna družina Kastelic. Mark namreč trenutno že zastopa barve tovarniškega moštva Team Driver, to pa pomeni, da je že deležen najboljšega, predvsem pa vseskozi novega materiala. Tako recimo vsako dirko nastopa z novim dirkalnikom, novo šasijo in novim motorjem, same gume pa med treningi in kvalifikacijami menja praktično na sedem ali osem krogov. Čeprav so te gume, kot pove Robert, praktično še vedno skoraj nove, se že začno kazati prvi znaki obrabe, kar se pozna v nekaj izgubljenih stotinkah ali celo tisočinkah na krog. Varčevanje pri materialu tako pri dirkaču, ki se želi boriti na najvišjem nivoju in za najvišja mesta, tako nikakor ne pride v poštev! Stanje na področju kartinga med najmlajšimi je sicer v Sloveniji relativno slabo. Število veljavnih licenc je namreč iz leta v leto manjše in trenutno v Markovi kategoriji uradno nastopa le šest dirkačev – pa čeprav je nastopanje v najmlajših kategorijah še vedno kolikor toliko dostopno. Kot pove Kastelic, namreč nakup novega gokarta razreda minimax z Rotaxovim motorjem stane le okrog 1.500 evrov, stroški z vzdrževanjem pa so praktično minimalni. Prav maloštevilna konkurenca pa je posledično tudi razlog, da je v tujino, če je želja po resnem tekmovanju velika, treba takoj, ko je to mogoče oziroma pri osmih ali devetih letih. Pri tem je morda pametno za začetek izbrati malo slabšo ekipo, saj so stroški nastopanja v kateri izmed njih zaradi skromnejšega vlaganja v material vseeno nekoliko manjši, hkrati pa dirkač že ima stik z najboljšimi dirkači. Z dobrimi vožnjami lahko tako naposled pridobi mesto med boljšimi ekipami. Že v Markovi kategoriji pa se kaže to, česar smo vajeni predvsem iz višjih kategorij dirkanja – dirkač je zgolj in samo dirkač. Njegova naloga je izključno vožnja, za seboj pa ima ekipo mehanikov in psihologov, ki skrbijo za njegovo psihično ter fizično pripravo in pa pripravo njegovega dirkalnika, vloga staršev pa je v pripravi na samo dirko minimalna oziroma ničelna. Ob tem pomembno izpostaviti dejstvo, da vedno sodeluje z istimi ljudmi, ki jim zaupa, jih najbolj pozna, hkrati pa oni poznajo njega. Tako recimo le en posameznik skrbi za pripravo njegovega motorja, drugi za njegovo fizično pripravo in tako dalje. Od njih, Marka in samih sponzorjev pa bo nato odvisno, ali bo Marku uspelo vse delčke sestavljanke povezati v celoto in se razviti v mednarodno priznanega dirkača in uspešno nastopiti tudi v višjih kategorijah avtomobilskega dirkanja. Dirkanje z gokarti je tako lahko zelo zabavna in prijetna izkušnja, ki človeka – govorim iz lastnih izkušenj – hitro zasvoji, ob tem pa postane odličen ter izredno varen način za izločanje odvečnega adrenalina. In vse dokler nimate v glavi želje po tem, da bi postali naslednji Ayrton Senna (ki je sicer z gokartom začel dirkati šele pri 13 letih) ali pa recimo Lewis Hamilton, bo zadeva tudi povsem dostopna.


text: Osebna feng shui svečka Znižane zapestnice (7) Roževec (18) Podpora iz narave za tisto področje, na katerem si najbolj želite sprememb. podpora elementa, ki ga najbolj potrebujete za uravnavanje energij Ste se kdaj vprašali, zakaj imate težave na področju financ, ljubezni, kariere, družine? Feng shui osebna sveča vam bo nudila podporo prav na tistem področju, na katerem jo najbolj potrebujete, da boste lahko uspešni. S pomočjo vašega rojstnega datuma bomo za vas naredili feng shui analizo in določili ravno tisti element, ki ga najbolj potrebujete. Vsakdo ima namreč primanjkljaj določenega elementa, kar običajno za seboj potegne tudi določene težave. V naši ponudbi najdete sveče naslednjih elementov: voda, ogenj, les, kovina in zemlja. Teh pet elementov sestavlja osnovni princip feng shuia. Elementi so povezani med seboj, tako da spodbujajo določene lastnosti, energije, zagon. Po drugi strani pa tudi raztapljajo negativnosti, ki so prisotne v energijskem polju. Feng shui svečke po barvah: - sever: voda (bela svečka), - jug: ogenj (rdeča svečka), - vzhod: les (zelena svečka), - zahod: kovina (oranžna svečka), - sredina: zemlja (siva svečka). *Sredina običajno predstavlja center vašega doma. V skladu z napotki določite primerno mesto za posamezni element in tam prižgite ustrezno svečko. Prižigajte jo z vžigalnikom ali vžigalico ter ob tem upoštevajte varnostna opozorila. Prepričani smo, da vam bo dobro služila Šifra: A037 Oznake: feng shui, svecka, element, zelje, energije, les, kovina, zemlja, ogenj, voda, bela, rdeca, zelena, oranzna, siva


text: O odprodaji dejavnosti Gumarstvo in nadaljnjih korakih pri uresničevanju strategije prestrukturiranja Save Odprodaja dejavnosti Gumarstvo predstavlja enega ključnih mejnikov strategije prestrukturiranja Save do leta 2014, sprejete septembra lani. Mag. Matej Narat, predsednik uprave Sava, d.d.: »Po letošnji odprodaji osrednjega dela dejavnosti Nepremičnine smo uspešno zaključili tudi projekt odprodaje dejavnosti Gumarstvo. Gumarska skupina ČGS je zaupanja vreden strateški partner z nadaljnjo vizijo razvoja dejavnosti Gumarstva, zato smo prepričani, da je šlo Savino gumarstvo v prave roke.« Za potreben razvoj in potrebne investicije dejavnosti Gumarstvo v sedanji situaciji, v kateri se nahaja Sava, ni zadostnih možnosti, hkrati pa je to edino premoženje Save zadostnega obsega, ki v trenutnih razmerah dopušča občutno razdolževanje (oz. je bilo lahko odprodano po pošteni vrednosti), za sklenitev posla pa je obstajalo tudi pozitivno transakcijsko okolje. Z odprodajo dejavnosti Gumarstvo, Nepremičnin in v nadaljevanju tudi Energetike, ki je prav tako v zaključni fazi postopka odprodaje, se bo konec leta 2012 zaključila druga faza strategije prestrukturiranja. »Ključen učinek izvedene odprodaje pa predstavlja zmanjšanje dolga na raven, ki je bistveno bližje vzdržni - konkretno govorimo o znižanju dolga za 100 milijonov evrov od sprejetja oz. začetka implementacije nove strategije. To ni nepomembno tudi z vidika pritoka novega denarja oz. tujih virov v slovenski bančni sistem. Po tej razdolžitvi pričakujemo, da bomo sklenili dogovor o prestrukturiranju z bankami, kar nam bo zagotovilo čas za povečevanje vrednosti naložb ter nadaljnje zmanjševanje zadolženosti. S tem bo omogočen prehod prenovljene Save na novo fazo strategije, ki je osredotočena na bančne naložbe in dejavnost Turizem, s katerimi nameravamo zviševati vrednost našega premoženja in nadaljevati z razdolževanjem,« je poudaril Narat. Nova, prenovljena Sava bo po zaključku strategije prestrukturiranja sestavljena iz: Sava, d.d., stroškovno učinkovitega in poslovnim razmeram visoko prilagodljivega holdinga odvisnih in pridruženih družb, prenovljene dejavnosti Turizem, racionalnejše in uspešnejše ter iz deležev v obeh bankah ali v združeni banki oziroma iz drugih naložb, zlasti v finančnem sektorju. Z letom 2013 prehajamo v naslednjo fazo izvajanja strategije prestrukturiranja, za katero je predvideno nadaljnje razdolževanje, hkrati pa povečanje vrednosti premoženja na osnovi izboljšanja operativnega poslovanja, kot tudi izboljšanja razmer na trgih. Ključne aktivnosti uprave Save, d.d., v naslednji fazi bodo usmerjene v konsolidacijo dejavnosti Turizem, kjer nedvomno obstaja potencial rasti, ena izmed naših ključnih prioritet pa bodo prizadevanja za združitev Abanke Vipa, d.d, in Gorenjske banke, d.d. Ob visokih učinkih sinergij združene banke pričakujemo tudi izboljšanje tržnega okolja, kar bo lahko ob potencialni ohranitvi znatnega deleža v združeni banki omogočalo ne le nadaljnje razdolževanje, pač pa tudi možnost dividendnega donosa. Skladno s strategijo prestrukturiranja bo Sava kotirajoča družba, ki se osredotoča na prestrukturiranje, s tem da: sistematično povečuje obseg poslovanja velikih dejavnosti (Savin turizem in banke) z velikim potencialom vrednosti (z izboljšanjem učinkovitosti, spodbujanjem sinergij, zniževanjem stroškov); aktivno upravlja portfelj svojih naložb. Celoten proces prestrukturiranja bo končan konec leta 2014, ko bodo ustvarjeni pogoji za ponovno rast prenovljene Save. »Hvala vsem deležnikom, ki nas podpirate pri implementaciji začrtane strategije,« je ob tej priložnosti povedal Narat. Aleš Skok, predsednik nadzornega sveta Save, d.d.: »Čestitam vsem za izvedbo te pomembne strateške odločitve, ki za vse tri vpletene partnerje, holdinško družbo Sava, d.d., Savatech in ČGS, pomeni »win-win-win« situacijo. Odločitev o odprodaji Savine uspešne dejavnosti Gumarstvo nikakor ni bila lahka. Predvidena je bila v strategiji preoblikovanja Save, sprejete po nastopu nove uprave v letu 2011. Nadzorni svet meni, da je bil postopek prodaje voden transparentno in se je odvijal s primerno dinamiko. Ocenili smo, da skozi pogajalski proces dosežena cena in ostali elementi dogovora, v danem trenutku in ekonomskih okoliščinah, v katerih se nahaja Sava, d.d., predstavljajo dobro osnovo za podelitev soglasja transakciji. Pri odločitvi nikakor ni bilo nepomembno dejstvo, da so izbor ČGS kot primernega strateškega partnerja potrdili vodstvo in zaposleni podjetja Savatech. Stališče nadzornega sveta je, da je bila uspešna izbira strateškega partnerja in odločitev za odprodajo smotrna in optimalna rešitev za vse vključene, tako z vidika obstoja in pospešitve nadaljnjega razvoja družb dejavnosti Gumarstvo kot tudi Save, d.d., in njene nove, preoblikovane skupine. Nadzorni svet izraža polno priznanje upravi Save, d.d., ob uspešni izvedbi tega zahtevnega projekta, ki ga je uspela izvesti celo hitreje, pol leta prej kot prvotno strateško začrtano. Ocenjujem, da sta s to potezo uprava in nadzorni svet Save, d.d., dala jasno sporočilo delničarjem, bankam in ostalim deležnikom o hitrem in odločnem uresničevanju začrtane strategije, ki omogoča trdne temelje in ponovno rast nove, preoblikovane Save. Vse deležnike pozivam, da nas na tej poti, v korist vseh, še nadalje podpirate. Družbi Savatech in njenemu vodstvu želim uspešen razvoj pod okriljem novega strateškega partnerja podjetja ČGS.« O vodenju projekta odprodaje dejavnosti Gumarstvo Postopek odprodaje je med mednarodnimi strateškimi in finančnimi investitorji za Savo, d.d., izvedla neodvisna specializirana mednarodna investicijska banka EquityGate Advisors GmbH iz Nemčije, ki je z izkušenim timom v zadnjih šestih letih uspešno zaključila že več kot 250 transakcij v vrednosti 6 milijard evrov in ima stalen dostop do vseh vodilnih investitorjev. Za svoje odlične finančne svetovalne storitve je družba prejela tudi številna mednarodna priznanja in nagrade. Pravni svetovalec tega prodajnega procesa je bila odvetniška pisarna Jadek&Pensa iz Ljubljane, celoten postopek pa je usmerjala nadzorna skupina, ki so jo sestavljali člani vodstva Save, d.d., in družbe Savatech, d.o.o., s sodelovanjem številnih sodelavcev. Odprodaja dejavnosti Gumarstvo vključuje 100-odstotni lastniški delež družbe Savatech, d.o.o., s hčerinskimi družbami (pet družb zunanjetrgovinske mreže in družbo Sava Rol, d.o.o., Zagreb, ter Sava Medical in storitve, d.o.o.), ter 60-odstotni poslovni delež družbe Sava Pro, d.o.o., z njeno hčerinsko družbo Sava Rus, d.o.o., Jaroslavl. Družba Savatech, d.o.o., je uspešno podjetje, ki dosega vodilni položaj v svetovnih tržnih nišah gumeno-tehničnih izdelkov: za gradbeno industrijo, za proizvodnjo vozil, za grafično industrijo ter varovanje okolja, družba pa z novimi gumarskimi izdelki vstopa tudi na nova področja. Potek procesa odprodaje dejavnosti Gumarstvo Proces odprodaje dejavnosti Gumarstvo se je pričel v začetku leta 2012, vodja projekta odprodaje pa je bil Andrej Andoljšek, član uprave Save, d.d., ki je projekt odprodaje ter bistvene značilnosti dogovora tudi predstavil. Interes za nakup je izrazilo 49 izbranih investitorjev, po podpisu dogovora o zaupnosti je 23 partnerjev prejelo informacijski memorandum. Na tej osnovi je pet investitorjev podalo indikativne ponudbe. V juniju so bili trije izmed njih izbrani in povabljeni k oddaji zavezujočih ponudb. Pogajanja s partnerji so potekala v naslednjih mesecih, hkrati pa se je vodstvo Save, d.d., dogovarjalo s koncernom Goodyear (oziroma njeno družbo Goodyear Dunlop Sava Tires d.o.o.) o nadaljevanju poslovnega sodelovanja z družbo Savatech, d.o.o., in ostalimi družbami dejavnosti Gumarstvo, kar poleg ostalih področij, kjer se dosegajo sinergije, vključuje tudi vprašanja, vezana na uporabo blagovne znamke Sava. »Uprava Save, d.d., je med ponudniki izbrala češko gumarsko skupino ČGS a.s., ki bo zagotavljala primerjalno najboljše pogoje za dolgoročen strateški razvoj dejavnosti Gumarstvo kot celote ter njenih zaposlenih. Za poslovni delež družbe Savatech, d.o.o., bo ČGS a.s. plačal kupnino v vrednosti 69,4 milijona evrov, kar je preseglo naša prvotna pričakovanja in dokazuje, da med obema družbama obstajajo znatne sinergije. Vrednost celotne kupnine bo skladno z dogovori nakazana še pred koncem letošnjega leta, po končni izpolnitvi odložnih pogojev iz pogodbe,« je poudaril Andoljšek. O češki gumarski skupini ČGS a.s. in motivih za nakup Češka gumarska skupina ČGS a.s. je multinacionalka, s 6.000 zaposlenimi, katere izvor sega v leto 1908. Od tedaj naprej je postopoma rastla in pridobivala nove gumarske družbe in inženirska podjetja. Družba ČGS a.s. je sestavljena iz dveh dejavnosti: MITAS, a.s., ki je glavna družba v skupini in izdeluje pnevmatike za cestna in necestna vozila (traktorji in gradbeni stroji), in Rubena, a.s., ki predstavlja jedro tehnične gumarske dejavnosti. Proizvodne obrate imajo na Češkem, v Srbiji, letos pa so odprli tudi tovarno v Iowi v ZDA. V ČGS skupini 80-odstotni delež prodaje predstavljajo pnevmatike in 20 odstotkov tehnični gumarski proizvod. Skupina ČGS je v minulih treh letih povečala svoj kapital za 60 odstotkov, predvsem z gradnjo tovarn kot tudi s prevzemi družb gumarske dejavnosti, v kateri želijo biti nišni igralec. Tomáš Němec in Oldřich Šlemr, člana uprave in solastnika Holdinga ČGS a.s., ki imata s prevzemi veliko dobrih izkušenj in pri čemer so bila odprta številna nova delovna mesta, verjameta, da nakup družbe Savatech in njenih podjetij pomeni pomembno pridobitev za ČGS. Tomáš Němec: »Odločitev za nakup je bila za nas enostavna. Družba Savatech je pomembna pridobitev in velika priložnost našega poslovnega sistema zaradi odličnih izdelkov in storitev, visoko tehnoloških znanj, izkušenj in ugleda, ki jih potrjujejo dobri poslovni rezultati. Naša vizija je, da bosta Savatech in Rubena pod lastništvom ČGS skupaj postali vodilni igralec na področju gumeno-tehničnih izdelkov v Evropi. ČGS ima dolgoročen strateški interes za nadaljnji razvoj družbe Savatech na vseh sedanjih lokacijah. ČGS bo zagotovil vse potrebne naložbe, da bo izkoristil priložnosti za nadaljnjo rast te doslej Savine dejavnosti Gumarstvo.« Oldřich Šlemr : »ČGS vodstvu družbe Savatech in vsem zaposlenim izraža dobrodošlico v svoji skupini in visoko spoštuje kakovostno ekipo poslovodstva ter vseh zaposlenih v družbi Savatech, njihov »know-how«, znanje, veščine in inovativnost. ČGS bo obdržal vseh 964 zaposlenih v družbi Savatech. Ta nakup predstavlja dopolnitev strategije družbe ČGS, ki načrtuje krepitev proizvodnje gumeno-tehničnih produktov. Poleg tega ima Savatech impresivno 45-člansko raziskovalno in razvojno ekipo, ki bo v sodelovanju z raziskovalno ekipo družbe Rubena lahko razvila veliko novih produktov za uporabo v cevovodih.« Oba solastnika skupine ČGS sta se zahvalila tudi Vladi Češke Republike, ki je podprla to naložbo, obenem pa sta se za dobro sodelovanje tekom procesa zahvalila tudi vodstvu družbe Sava, d.d. Nj. eks. Petr Voznica, veleposlanik Češke Republike v Sloveniji: »Veleposlaništvo Češke Republike je z velikim veseljem sprejelo novico o vstopu ČGS v Savo. To je vsekakor potrditev dobrih in neprestano razvijajočih se odnosov med obema državama. Veleposlaništvo je vstopilo v proces v zaključni fazi postopka in je opravilo posredovalno vlogo med relevantnimi inštitucijami v Sloveniji. Vodstvo družbe ČGS vstopa v Savatech z lastnim kapitalom in s podporo ter garancijo Vlade Češke Republike. Nakup Savine dejavnosti Gumarstvo je največja investicija Češke Republike v Sloveniji na sploh, ki je bil močno podprt tudi s strani vlade Češke Republike, zato sem prepričan, da bo gumarska dejavnost na tej lokaciji še naprej uspešno nadaljevala zastavljene cilje, s čemer se bo še okrepilo gospodarsko sodelovanje med obema državama. V imenu Češke Republike čestitam in želim veliko uspeha.« Mag. Uroš Rožič, državni sekretar, Ministrstvo za gospodarski razvoj in tehnologijo: »To je največja tuja neposredna investicija v Sloveniji v letošnjem letu in je eden izmed rezultatov prizadevanj Vlade Republike Slovenije, da izboljša poslovno okolje. Zahvaljujem se Vladi Češke Republike, ki je prepoznala Slovenijo kot pomembnega naložbenega partnerja. Vlada RS želi, da bi se družba Savatech dobro razvijala in ostaja na razpolago, če bodo kakršne koli potrebe za podporo tudi v prihodnje.« Igor Hafnar, direktor družbe Savatech, d.o.o.: »Družba Savatech je v preteklih letih dosegla izjemno rast in imela nadaljnje investicijske potrebe ter načrte, ki pa jih pod lastništvom Save, d.d., v zadnjih letih ni mogla udejanjiti, hkrati pa je ob danem obsegu poslovanja imela omejene strateške možnosti. Večji tekmeci so v prednosti z ozirom na nabavo, geografsko dosegljivostjo, imajo pa tudi druge prednosti glede na obseg in področje poslovanja. Zato pozdravljava izbor strateškega partnerja, češko gumarsko skupino ČGS a.s., ki bo s svojo gumarsko dejavnostjo omogočil nadaljnji razvoj te dejavnosti. Verjameva, da bo družba Savatech še naprej lahko uspešno poslovala tudi zaradi sinergij gumarske dejavnosti v skupini ČGS, obenem pa bo ohranila delovna mesta, kar je zelo pomemben dejavnik v teh kriznih časih.« Vesna Čadež, direktorica družbe Savatech, d.o.o.: »Tako vodstvo kot zaposleni pozdravljamo holding ČGS kot novega lastnika, ki je s svojim dosedanjim razvojem dokazal, kaj pomeni biti dober gospodar. Prepričani smo, da je Savina dejavnost Gumarstvo prišla pod okrilje dobrega lastnika.«


text: Četrtek v Situli: Kronist Novega mesta | Izobraževanja | Regijski NVO center Četrtek v Situli: Kronist Novega mesta Datum in ura: četrtek, 22. 11. 2012, od 18. do 20. ure Lokacija: kavarna Situla, Novo mesto Namen projekta Kronist Novega mesta je večletno kontinuirano fotografsko dokumentiranje kulturnega, umetniškega, družbenopolitičnega, gospodarskega, športnega, družabnega, javnega in zasebnega življenja v Novem mestu in njegovi okolici. V vlogi kronista, pod okriljem Zgodovinskega arhiva Ljubljana, Enota za Dolenjsko in Belo krajino Novo mesto, deluje uveljavljeni novomeški dokumentarni fotograf Boštjan Pucelj. Novomeški kronist bo v daljšem časovnem obdobju ustvaril obsežno zbirko fotografij, ki bo postala osrednji prostor vizualnega spomina sodobne novomeške zgodovine in bo namenjena raziskovalcem lokalne in obče zgodovine ter zainteresirani javnosti nasploh. V pogovornem večeru, ki bo namenjen predstavitvi projekta, bodo gostje spregovorili o različnih vidikih ustvarjanja in urejanja zbirke, predstavili pa bodo tudi že obstoječe fotografske zbirke, ki so nastale v preteklosti in jih hranijo v različnih dolenjskih kulturnih ustanovah.


text: 06.03.2008 - Podatke o poletu raketoplana analizira slovenski program Novice - Podatke o poletu raketoplana analizira slovenski program četrtek, 06.03.2008 Objavljeno: 06.03.2008 ob 11:20 Slovensko podjetje Dewesoft je z ameriško vesoljsko agencijo NASA začelo neposredno sodelovati leta 2005. Takrat sta Kennedyjevo vesoljsko središče (KSC) na Floridi obiskala dva uslužbenca podjetja. Ameriškim strokovnjakom sta predstavila napredne tehnične rešitve za sprejem podatkov z ameriških raketoplanov. NASA je namreč leta 2003 začela iskati nadomestilo za staro opreme za sprejem podatkov in v ta namen kupila naprave skoraj vseh svetovnih izdelovalcev. Med drugim so preizkusili tudi standardni merilni inštrument avstrijskega podjetja, ki je bil opremljen s slovenskim programom Dewesoft. Na zahteve ameriške vesoljske agencije so se v trboveljskem podjetju, ki ga je leta 2000 ustanovil dr. Jure Knez s partnerji in ima danes 12 zaposlenih, hitro odzvali in prilagodili svojo programsko opremo za sprejem in analizo telemetrijskih podatkov. Skozi več kot dvajsetletno uporabo papirnih zapisovalnikov, kjer se je krivulja signala izpisovala iz tiskalnika proti tlom, je nastala navada branja zapisov od zgoraj navzdol. Zaslonski zapisi na računalniku so prinesli spremembo, saj je običajno, da slika teče od desne proti levi in ne navpično. Podjetje je prilagodilo svoj program, tako, da je omogočal tudi navpični prikaz signalov na zaslonu in se dokazalo za odzivno in sposobno hitrih rešitev. To je podjetju zagotovilo bistveno prednost pred konkurenčnimi izdelki na preizkusu. Strokovnjaki ameriške vesoljske agencije so v Dewesoftu videli priložnost za dodatne izboljšave pri analizi telemetrijskih podatkov. Slovensko podjetje je programu dodalo veliko novih možnosti, tudi samodejno prepoznavo izgubljenega signala pri prenosu podatkov. Zadovoljstvo uporabnikov in tržne dejavnosti ameriške podružnice avstrijskega podjetja, ki je zagotovilo strojno opremo, so pripeljale do strateške odločitve za prenovo sistema telemetrije za spremljanje podatkov s tipal na vesoljskem raketoplanu (Space Shuttle). NASA se je odločila desetletja stare nadzorne sisteme zamenjati z novimi merilnimi inštrumenti in programsko opremo Dewesoft. Podjetje je leta 2006 prilagodilo program, tako da je izpolnjeval tehnične pogoje iz več sto strani dolgega popisa zahtev. V letih 2006 in 2007 je za vesoljsko agencijo razvilo sistem za telemetrični prenos podatkov iz raketoplana v središče za nadzor izstrelitve (LCC) na Cape Caneveralu na Floridi. Več sto papirnih zapisovalnikov so zamenjali s petindvajsetimi merilnimi računalniki Dewetron, ki zdaj prenašajo podatke več tisoč merilnih kanalov z vesoljskih plovil. Digitalna telemetrija je na ta način prevzela glavno vlogo. Od odprave raketoplana Discovery STS-114 naprej se skorajda vsi podatki iz plovila prenašajo v nadzorni center s programsko opremo Dewesoft. V realnem času preko telemetrije raketoplan prenaša podatke iz svojega merilnega računalnika na računalnik na Zemlji. Sistem omogoča vzporedno merjenje do 3.000 različnih merilnih parametrov za različne fizikalne količine. Podatki s tipal, ki merijo tlak, vibracije, temperaturo in drugo, se digitalizirajo in po radijski zvezi prenesejo na zemeljske sprejemne postaje, kjer jih analizirajo s programsko opremo, ki je plod slovenskega znanja.


text: Prah poziva k nadaljevanju stavke | Žurnal24 1 ogledov 6. Oktober 2010, ob 14:07 Prah poziva k nadaljevanju stavke Avtor Polona Movrin/Tamara Barič 6. Oktober 2010, ob 14:07 Del policistov, točneje člani Policijskega sindikata Slovenije, nadaljujejo s stavko. Pri pogovorih z vlado ne sodelujejo. Drugi del sindikata zamrznil stavko. "Mislim, da bo na koncu odločilo sodišče. Zelo dvomim, da bomo našli kompromis. Neko nezaupanje je med vlado in sindikati," nam je po dobrih sedmih urah sestanka med vladnimi predstavniki in sindikati javnega sektorja povedal predsednik Sindikata policistov Slovenije (SPS) Zoran Petrovič. Člani PSS bodo tako še naprej na mejnih prehodih podrobno pregledovali vozila in povzročali kolone. "Vztrajali bomo do konca" Kot je znano, se sindikat pod vodstvom Petroviča pogaja z vlado, njihovi kolegi iz drugega policijskega sindikata pa ne. "Na popoldanskih pogajanjih na ministrstvu za notranje zadeve (MNZ) smo storili še en mali korak naprej. Ostajamo optimisti, zadeve gredo v pravo smer. Vse zaposlene v Policiji in MNZ pozivamo, da s stavko nadaljujemo. Ne pristajamo na argument sile – imamo močne argumente in vztrajali bomo do konca," so besede, s katerimi je predsednik Policijskega sindikata Slovenije (PSS) Branko Prah ocenil današnji sestanek. Dogovor o zamrznitvi stavke zanje ne velja, ker niso del skupine sindikatov Janeza Posedija, ki se z vlado pogovarja, ampak so del konfederacije sindikatov javnega sektorja, ki jo vodi Branimir Štrukelj. Policijski sindikat je namreč edini iz konfederacije sindikatov, ki stavka. "Kar se bodo oni (Posedijeva skupina, op. p.) dogovorili, nas sploh ne zanima," pravi Prah. Dokler vlada ne uresniči njihovih zahtev oziroma dokler se tudi z njimi ne začne pogovarjati, bodo stavkali. Tudi če Posedijeva skupina z vlado sklene dogovor, Prah pravi, da to na policijski sindikat ne vpliva. SPS: Končne odločitve še ni "Včeraj smo zamrznili stavko, vendar to ne pomeni, da bomo od nje odstopili," pove Petrovič in poudarja: "Ali bo stavkal ali ne, je odločitev vsakega policista posebej. Ne moremo mu ničesar zapovedati ali prepovedati." Z današnjim dnem so se začeli pogajati na dveh frontah: sestali so se že s predstavniki ministrstva za notranje zadeve in vlade. "Smo v zaključni fazi glede sklenitve stavkovnega sporazuma v delu, ki se nanaša na ministrstvo. V delu, ki se nanaša na vlado, pa se sindikat pogaja. Ko oziroma če bo dosežen sporazum, bomo ravnali tako kot ostali sindikati." Policisti ob zahtevah javnih uslužbencev od vlade zahtevajo še ureditev obveznega in dodatnega pokojninskega zavarovanja, statusa prekrškovnih organov in statusa tistih policistov, ki sodelujejo v podobnih akcijah kot posebna policijska enota. Zaenkrat vsak po svoje Da bi sindikata združila moči, trenutno, tako Petrovič, ne pride v poštev. Ocenjuje še, da je v preteklih dneh veliko breme stavke padlo na njihov sindikat ter da so "to nalogo zelo solidno opravili". Več o tem, kako naprej, pa bo morda znano že po današnjih pogajanjih med vlado in sindikati. Kot je znano, so sindikati v skladu z včerajšnjim dogovorom zamrznili stavko do 13. oktobra. Več v članku Danes znova za pogajalsko mizo.


text: Turizem - Computercenter.si Mountains Geek ti pomaga poiskati pravi izlet zate Preberi več Apartmaji v Sloveniji so zelo iskani 29 decembra, 2019 30 decembra, 2019 Apartmaji Slovenija so v poletnih in zimskih mesecih polno zasedeni na vseh turistično bolj poznanih lokacijah. Vas to dejstvo preseneča? Verjamemo, da so apartmaji Slovenija nekaj, za kar številni ne bi ravno rekli, da so najbolj iskani, toda to zato, ...


text: essence set čopičev - Merry Sweet Wishes Brush Set - Ličila.si essence set čopičev - Merry Sweet Wishes Brush Set Profesionalni čopiči za obraz in oči, pakirani v čudovito praznično embalažo. Set je primeren, da ga kot darilo podariš sebi ali nekomu drugemu. Komplet vsebuje 6 čopičev z mehkimi sintetičnimi ščetinami, ki so primerni za nanos in zabrisovanje različnih tekstur.


text: Britoff rojstnega dne svetovnega spleta 14. 3. 2017 - 10:05 Dobro jutro še s strani tehnološko-regulacijske ekipe obritih novic. Tokrat smo praznično razpoloženi, saj je v nedeljo svoj 28. rojstni dan praznoval široki svetovni splet. Ob jubileju, ki ga pošteni rock zvezdniki ne dočakajo, pa je javno pismo o ne več najstniških problemih 28-letnika spisal njegov izumitelj Tim Berners Lee. Kot najbolj pereče je izpostavil tri točke, in sicer da posamezniki nimajo nadzora nad osebnimi podatki, kot drugo neznosno lahkost širjenja lažnih informacij ter netransparentnost in nerazumevanje spletnih političnih kampanj. Prodaja osebnih podatkov je poslovni model, ki se ga poslužuje marsikatero spletno podjetje. Uporabniki se v zameno za brezplačno storitev odpovemo svojim osebnim podatkom. Ti nato pristanejo na trgu, v slabšem primeru pa v centrih za masovni nadzor. K slabemu trendu se nagiba tudi republikanski predlog sprememb zakona v ZDA, ki bi izničile pravila, ki jih je vpeljala Zvezna komunikacijska komisija. Ta so ponudnikom dostopa do spleta prepovedovala trgovanje z zgodovino brskanja njihovih strank in drugimi osebnimi podatki. Republikanci so pravila označili za nepotrebno regulacijo interneta, ki duši inovacije. Postavlja se vprašanje, koliko je vredna zgodovina brskanja senatorja ZDA. Spletni konzorcij, ki mu predsednikuje Tim Berners Lee, želi glede zasebnosti na spletu in razširjanja lažnih informacij več sodelovanja s podjetji, ki ponujajo spletne storitve. Predvidevamo lahko, da ta agenda ne bo preveč očitna, saj so podjetja bliže jedru problema. Spletni konzorcij bi si želel tudi več transparentnosti pri delovanju algoritmov, ki predlagajo rezultate naših poizvedb. Ti delujejo tako, da predvidevajo, kam bomo kliknili. Razširjevalci lažnih informacij lahko s pametnimi prilagoditvami vsebine, recimo tako da jo naredijo bolj šokantno, algoritme prepričajo, da jo uvrščajo še više na seznam zadetkov. Razpihovalci lažnih novic lahko ogenj razširijo še z uporabo botov, pravzaprav programskih robotov. Predstavnik turške vlade in namestnik premierja NumAn Kurtulmuş je izjavil, da v odgovor na sobotni spor med Nizozemsko in Turčijo slednja odpoklicuje svojega veleposlanika za Nizozemsko, ki je bil v tem času na dopustu, in zapira svoj letalski prostor za nizozemske diplomate. Spomnimo, spor med državama se je vnel, ko je Nizozemska prepovedala, da bi turški ministri govorili na političnem shodu turških emigrantov v Rotterdamu. V Kambodži dvigujejo prah ponavljajoče zahteve Združenih držav Amerike po vračilu vojnega dolga, ki se je nabral med letoma 1972 in 1974. ZDA je v tem času financirala za 274 milijonov dolarjev bombaža, moke in riža, po njihovih izračunih pa ta dolg skupaj z obrestmi sedaj znaša 500 milijonov dolarjev. Iz računov veleposlanika ZDA v Kambodži pa se je izmuznilo 500 000 ton bomb, ki so jih ZDA odvrgle na kamboško podeželje z namenom, da uničijo Vietkongovce, ki so se skrivali tam. Kampanja bombardiranja naj bi v Kambodži zahtevala več sto tisoč žrtev. Čez dve uri sledi britoff o regulaciji tehnologije, do takrat pa smo za vas pripravili še dve novici s tega področja, da vam dvignemo apetit. Univerza v Berkleyju bo z jutrišnjim dnem zaprla svoj javno dostopni arhiv videov in podcastov predavanj, v katerem je približno 20.000 različnih vsebin. Videi ne ustrezajo ameriškemu zakonu o invalidnosti, je preučilo pravosodno ministrstvo na podlagi pritožbe zaposlenih na Univerzi za gluhe v Washingtonu. Videi bi namreč morali biti podnaslovljeni. Ker je finančni vložek podnaslavljanja več tisoč ur materiala predrag, so se na Univerzi v Berkleyju odločili, da posnetke enostavno umaknejo, in bodo po novem dostopni le še študentom. Ameriška Komisija za vrednostne papirje in borzo ni dovolila vpisa sklada, ki bi se ukvarjal s trgovanjem digitalne valute bitcoin. Investitorjema je vlogo zavrnila z razlogom, da tržišče bitcoinov ni dovolj regulirano, kar bi v prostotržni ekonomiji, kakršna naj bi bila ameriška, lahko dojeli kot protislovje. Takoj po odločitvi je vrednost bitcoina padla za slabih 20 odstotkov in se ustalila pri približno 1090 dolarjev. Komisija bo kmalu odločala še o dveh podobnih skladih. Permalink Angry intellectual 15. March 2017 - 13:04 Wtfffff zaklenit bazo, ker ni podnapisov? Thx berkeley, thx pravosodno ministrstvo, thx univerza v washingtonu. Jebite se vsi skup. Permalink Berki Berki 15. March 2017 - 18:02 kaj bi rekel šele če bi bil gluh? Obramba na račun razmnoževanja Brigita Krek, Boris Cavazza in Ciril Horjak jah. metelkovci rabijo pravno pisarno. ergo. jah, čeprav res ne vem kako je to z Nizozemsko in s političnimi polemičnimi oddajami. ne bi vedela. ne govorim nizozemsko. ti govoriš? Off v Heliosu Nizozemska se bo pridružila Avstriji v tožbi proti nemškemu zakonu o cestninjenju na Sodišču Evropske unije.* Svetovna banka od leta 2019 ne bo več financirala raziskav in črpanja nafte ter zemeljskega plina.* To je res. Mediokritetnezi pri koritu se kr mastijo, ostali v dobrem primeru minimalc. in kar tako , kritiki imajo delo, ki je plačano, institucije- kulturna politika delijo denar po fevdalnem načelu, avtor, ki ne tuli z mlakužneži bo krepal od la V čem je pa Bogataj ohranil kritiško suverenost, zanimivost, neodvisnost? čist hudo. profesionalno! @Muanis: Avtoriteta ( v nekem vrednostnem, celo moralnem smislu ) ni je enako družbena moč, čeprav se slednja pogosto travestira v prvo. Erna Bohinc Kje je moja glava? Zelo rumen prispevek. Ko je na koncu z upravičenimi dvomi drugih kirurgov res postalo zanimivo, pa ste odnehali.


text: Delavnica "Über Kreuz" za urednike in prevajalce otroške in mladinske književnosti Prevajalska hiša Looren urednike in književne prevajalce, katerih ciljni jezik je nemščina, vabi na šesto delavnico "Über Kreuz", ki bo naslednje leto znova posvečena otroški in mladinski književnosti (7.–11. aprila 2017). Do katere mere se prevajalec mora/sme odmakniti od izvirnika, do katere mere mora/sme urednik prevod "zgladiti"? Koliko tujega lahko naprtimo (mlademu) bralcu? Pri teh vprašanjih uredniki in prevajalci pogosto pridejo navzkriž. Cilj te delavnice je, da oboji aktivirajo kreativni potencial tovrstnih razhajanj, pri čemer je poudarek na skupnem delu s poslanimi besedili. Delavnico v prevajalski hiši Looren vodita Alice Grünfelder (urednica, Zürich) in Tobias Scheffel (prevajalec, Freiburg im Breisgau), delavnico pa podpirata fundacija Robert Bosch Stiftung in švicarska kulturna fundacija Pro Helvetia. Udeležba, nastanitev in prehrana so brezplačne, potne stroške si krijejo udeleženci sami. Rok za oddajo prijav je 6. januar 2017.


text: David Fincher spregovoril o 'Hiši kartic' - svoboda sodelovanja z Netflixom, ki mu prinaša številne serije v setih in še več - Intervjuji | Maj 2022 David Fincher spregovoril o 'Hiši kartic' - svoboda sodelovanja z Netflixom, ki mu prinaša številne serije v setih in še več David Fincher v novi številki revije DGA Quarterly o zimi 2013 razpravlja o svojem najnovejšem projektu 'Hiša kartic', 13-epizodnem političnem trilerju, v katerem igra Kevin Spacey, ki bo 1. februarja debitiral na Netflixu. Fincher je režiral prvi dve epizodi oddaje in služil kot izvršni producent drage serije. Poudarja iz njegovega spodnjega intervjuja, v katerem razpravlja o svobodi dela z Netflixom, njegovih zloglasnih številnih potreb in še več. Celoten intervju je tukaj. Oglejte si napovednik za 'Hišni karton' tukaj. O svobodi režiranja serije: "; To ni televizija, ker nimamo ateljeja, nimamo standardov in praks, nimamo ljudi, ki bi jim dihali po vratu in govorili, ' Ne pozabite, otroci imajo radi svetle barve! '; Nimamo ljudi, ki se borijo proti kolektivni nezainteresiranosti. Želel sem ustvariti okolje, kamor vstopite, usmerite v levo steno polja in zanihajte čim bolj težko. "; O pozitivnih izkušnjah pri delu z Netflixom: 'Netflix je bil izredno spoštljiv. Aktivno so iskali načine, kako se zaposliti z ljudmi [s katerimi bi lahko rekli: »Pojdi s stvarjo, o kateri smo pravkar govorili.« Tako je bil filmski posel opisan meni v zgodnjih 70. letih pri Warner Bros. Če bi lahko prišli in povedali svojo zgodbo in razumno število [da bi jo naredili], bi to naredili. ' Na to, da je svoje zloglasne številne pripeljal do 'Hiše kart', in Frank Capra vpliva: 'Veliko ljudi se je nasmehnilo v kotičkih ust, ko so mi rekli:' Dave, če misliš, da boš dobil 20 zajtrkov, si preprosto ne bo šel dan. 'Ampak mislim Povprečno sem postavil nekje okoli 35 nastavitev in 14 nastavitev na nastavitev. Gre za to, kako upravljate svoj čas. Očitno je, da digitalno fotografiranje pomaga, [House of Cards je bil posnet z RED kamero], ker mi nikoli ni bilo treba rezati. Lahko bi rekel: »Pojdi ven in pridi spet«, in neverjeten je tempo, ki ga dobiš. To je trik Frank Capra od konca nazaj. Ker je lahko natisnil le toliko fotografij, je nekoč rekel: 'Naj se valja, pojdi ven in vstopi.' Ugotovil je, da so bili ljudje bolj napolnjeni in to je omogočilo, da sem to storil, zato sem to moral storiti. "


text: 131 prispevkov • Stran 1 od 3 • 1, 2, 3 Napisal/-a webmouse » 20 Mar 2020, 16:05 Protoncek je napisal/-a: Kruh se zamrzne, pa je. Kdor ima mikrovalovko:odtajan v njej je skoraj kot ravnokar pečen. No, moraš pa malce "najti" tip kruha, ki dobro zdrži v skrinji. nekateri so malce "čudni", ko ga odtajaš, niso pa neužitni Stalna praksa pri nas ker ga ne pojemo ravno veliko in ga napavljam 1x - 3x mesečno.... za najbolj primernega se je izkazal koruzni hlebček iz Hoferja - tudi svežina ni samo en dan. Re: Omejeno gibanje Napisal/-a Protoncek » 20 Mar 2020, 16:40 Jaz pa kupujem italijanski hlebec v lidlu. Se odlično obnese in je odtajan celo boljši od svežega. Napisal/-a Carko » 20 Mar 2020, 16:43 Mi smo ga sedaj začeli peči sami. Tu in tam smo ga že (nekajkrat na leto), ampak sedaj ga pa približno vsak drugi dan. Vaja dela mojstra - prvi in drugi nista bila najboljša (trda, zbita), ko smo vse naštudirali je pa res odličen in meni vsaj tako dober, kot do sedaj najboljši iz trgovine. Celo izredno podoben je (po okusu) tistemu iz trgovine, s tem da ostane nekaj dni čisto mehak. Pa velikokrat so domače stvari "boljše" predvsem zato, ker so pač domače (plod lastnega dela, domače sestavine, narejeno z ljubeznijo itd itd), še vedno te pa muči, kako v pekarni ali restavraciji kakšno stvar vseeno naredijo malo bolj izpiljeno. Je blizu, ampak manjka še kakšna malenkost. No, tole je uspelo perfektno in ne manjka čisto nič. Prejel zahvalo: 823 krat Napisal/-a Protoncek » 20 Mar 2020, 16:50 Ahaaaa...zdaj pa vem, kdo je pokupil ves kvas... Napisal/-a Kroko » 20 Mar 2020, 16:58 Carko je napisal/-a: ... ko smo vse naštudirali ... Nam boš zaupal vaš recept in skrivnosti? Napisal/-a borisz » 20 Mar 2020, 17:22 Andrej, kaj pa če bi ti naredil en webinar na temo peka mesa. Bolj začetniškega. Napisal/-a Peter » 20 Mar 2020, 18:39 Moja žena je vedno pekla dober kruh. Super tudi če je dala not kakšne oljke ali ocvirke. Odkar pa moko 2-3 krat preseje čez zelo fino sito je kruh dosti bolj rahel. Nikoli si nisem mislil, da to lahko toliko vpliva. Smo doma, z ženo delava od doma, otroci šolske obveznosti, popoldne v vrtu okoli hiše. V trgovini je bila žena danes drugič ta teden. Vseeno razmišljam kje bi dobil 2 plastična soda ali kaj bi uporabil, da posadim 4 ameriške borovnice, tako, da bo zemlja ločena od okoliške. Do sedaj se mi je najboljše obnesel 200 l sod prerezan na pol. Vsaka polovica za 1 borovnico. Ta mi je precej daleč: https://www.bolha.com/kmetijstvo-gozdar ... as-3586167 Napisal/-a Carko » 20 Mar 2020, 18:59 - 400 gramov moke (tip 500), fino preseješ - 200 gramov vode - 50 gramov maščobe (svinjska mast, olivno olje, ...) - pol jedilne žlice sladkorja - pol+ jedilne žlice soli - vrečka instant kvasa zmešanega z moko Vse skupaj zmešaš in zgneteš (cca. 10-15 minut gnetenja na strojčku), posodo pokriješ in pustiš cca. pol ure oz. dokler se testo ne dvigne na dvakratni volumen. Testo vzameš iz posode, narediš kepico (ali dve, če želiš dve manjši štruci namesto ene velike), pustiš 10 minut pokrito vzhajati. Kepico raztegneš (na roke) podobno kot testo za pico, s tem da ga zarolaš nazaj (youtube "how to shape a baguette" - je več načinov). Pokriješ in pustiš vzhajati še 20 minut. Po vrhu namažeš z vodo in daš v pečico, segreto na 250. Pečeš 17 minut (+- glede na variacije v pečici). Še en enostaven trik je čisto na koncu. Ko je kruh svež iz pečice, ga pomažeš z vodo. Najprej zgoraj, potem še spodaj in potem še enkrat ponoviš oboje. Kruh je dovolj vroč, da voda hitro izhlapi oz. se posuši, se pa skorjica zmehča in ostane trajno mehka. Super je, ker je iz nule narejen v 1 uri od trenutka, ko se spomniš "hm, lahko bi kruh spekel". Napisal/-a Peter » 20 Mar 2020, 20:10 Prestavi kruh v drugo temo, da še kakšno rečemo o temu. Sam ga še nisem pekel, bi pa poskusil. Napisal/-a Kroko » 20 Mar 2020, 20:20 Carko je napisal/-a: ..prvi in drugi nista bila najboljša (trda, zbita)... Kaj ste delalali narobe? Sam delam nekakšno čebato iz zelo mokrega (skoraj tekočega) testa in je tudi odlična. Bi pa naredil še kaj drugega in moj prvi poskus je bil trd in zbit. Pa se pripravljam na popravni izpit Napisal/-a borisz » 20 Mar 2020, 20:28 Večkrat presej moko... Napisal/-a VolkD » 20 Mar 2020, 20:36 borisz je napisal/-a: Večkrat presej moko... Zelo pomembno. Se boste čudili kako tole naredi čudež. Trik je v tem, da je potem v moli več kisika. Testo zato lepše vzhaja. Napisal/-a eldi2011 » 20 Mar 2020, 21:54 Najprej je zelo pomembna moka. Najbolje je da je stara od dva do tri tedne, ker ima takrat največjo pecilnost. Staro mrtvo moko lahko seješ desetkrat, pa ne bo kakšnega rezultata. Dobim jo z mlina na Rečici ob Savinji. Dobre moke so tudi iz večjih mlinov Katić, Pomurska moka, Korošec, pa gotovo lokalni mlini. Recept po mojstru Krejanu iz Trzina : Na težo moke 80% vode, 2 % soli, 2% kvasa, olje 2 do 4 velike Žlice (lahko več, ali pa nič) lahko tudi kakšno drugo maščobo (maslo). V posodo stehtam moko, včasih sem jo sejal, zdaj ne več ker ni razlike, naredim krater v katerega nadrobim kvas, okrog pa sol. Nalijem toplo vodo v sredino in na roke z veliko kuhalnico zmešam. Včasih je treba dodati še malo več vode, kar je odvisno od moke. Testo mora biti zelo mehko, elastično ne pa tekoče (občutek). Po gnetenju pustim vshajati pol ure do tri četrt. Na hitro pregnetem (uporabit je treba moko, ker se sicer lepi), pa dam v pehar še za četrt do pol ure. V tem trenutku vklopim pečico na 250°C spodnji grelec+ ventilatorski grelec. Hlebec stresem na peki papir položen na mrežici. Ker naredim iz 1,5 kg moke podložim s spodnje strani papirja "klobaso" iz alu folije, da mi hlebec ne steče čez rob. Po desetih minutah se hlebec lepo dvigne, znižam temperaturo na 190°C in pečem še 45 min. Navadili smo se, da se kruh speče zvečer uporabljati pa se začne naslednje jutro. Tri četrtinke gredo v zmrzovanje. Odtajajo se vedno na sobni temperaturi (zvečer vzameš iz skrinje). Svež kruh hranimo v boksu (lesena deska z RF pokrovom) v lanennem prtičku. Tole počnem že več kot deset let. IMG_20200320_210125.jpg IMG_20200114_065539 (1).jpg IMG_20200320_214736.jpg Napisal/-a s54mtb » 20 Mar 2020, 22:27 Kvasovke imajo rade ingver. Lahko je v prahu. Napisal/-a VolkD » 20 Mar 2020, 22:38 s54mtb je napisal/-a: Kvasovke imajo rade ingver. Lahko je v prahu. Kvasovke imajo tudi rade mleko, sploh če mu dodamo malo sladkorja. Napisal/-a LiPo » 21 Mar 2020, 00:21 Na "vinski kamen" pa ste čisto pozabili... 500 g pirine polnotrnate moke 300 g radenske vrečka vinskega kamna zmešaš.. po želji dodas: sočnicna semena lanena semena (strta) koščke cokolade lesnike das v pekac in pečes 30 min na 200C (jaz dam na timer, potem pa je v pecici do zjutraj). Napisal/-a Proteus » 21 Mar 2020, 00:26 webmouse je napisal/-a: ... ker ga ne pojemo ravno veliko ... Ista zgodba tudi pri nas, ena francoska štručka na teden, pa še ta včasih ostane. Napisal/-a s54mtb » 21 Mar 2020, 00:36 Pri naši turbo rastoči mladini je ena francoska štruca ravno od trgovine do doma. Sendviče delamo iz pol kile kruha. Sladkor je hrana, ingver pa pospeši metabolizem. Oboje skupaj da več CO2 in večje mehurčke v kruhu. Imel sem en članek na to temo, kjer so merili intenzivnost hajanja v odvisnosti od različnih začimb (cimet, mleti ingver, kardamom, kurkuma, ...) in je mleti suhi ingver daleč pred ostalimi. Poskusi. Daj za začetek pol žlice v testo poleg moke, če boš opazil kaj razlike. Mleko pa vsebuje mlečnokislinske bakterije, ki tudi delujejo podobno kot kvasovke. Napisal/-a Proteus » 21 Mar 2020, 01:25 s54mtb je napisal/-a: Sendviče delamo iz pol kile kruha. A nimaš nobene najstnice?, te se redijo, če samo gledajo kruh. Napisal/-a eldi2011 » 21 Mar 2020, 06:50 Tukaj se vidi razlika med mestnim in podeželskim stilom življenja. V blokovskem stilu življenja res ne porabiš veliko kalorij, pa moraš res paziti koliko poješ. Večina se še do vrat pripelje z dvigalom. Napisal/-a eldi2011 » 21 Mar 2020, 06:57 IMG_20200321_062041.jpg IMG_20200321_063838.jpg Zdaj pa akcija, lopata kramp karjola... Napisal/-a Marholt » 21 Mar 2020, 07:02 Je kdo že poiskusil narediti domač kvas? Ena možnost je, da preden daš v pečico, vzameš za majhno jajce testa vstran. To bi naj posušil. Pred uporabo nadrobiš in raztopiš v mešanici vode in mleka. Ta recept sem zasledil, nisem pa še preizkusil. Napisal/-a eldi2011 » 21 Mar 2020, 07:07 Smo poskusili z droži, pa ima kruh rahlo kisel okus, pa priprava je dolgotrajna.. Mene sicer ne moti, ampak otroci.... Napisal/-a Proteus » 21 Mar 2020, 11:39 eldi2011 je napisal/-a: Tukaj se vidi razlika med mestnim in podeželskim stilom življenja. V blokovskem stilu življenja res ne porabiš veliko kalorij, pa moraš res paziti koliko poješ. Večina se še do vrat pripelje z dvigalom. Nimam ravno tega občutka, v službi se srečujemo eni in drugi in praviloma imajo prekomerno težo tisti s podeželja. Različne prehranske navade prej izhajajo iz tistega kar imaš na voljo. Če predeluješ hrano doma, potem to tudi ješ. Če pa jo kupuješ nisi omejen samo na tisto, kar raste v tvoji okolici temveč imaš v tem primeru bistveno večjo izbiro. To se opazi v debati s sodelavci eni jedo, krompir, zelje, klobase,kruh, drugi pa Chicken tikka masalo, Gazpacho, Guacamole itd... Pa da ne bom čisto off-topic, Pica se v električni pečici najlepše speče na inox plošči debeli kakšen cm. Ni ravno poceni, ker ti jo mora nekdo odrezati po dimenzijah pečice (skupinski projekt ). To ploščo potem dam tik pod vrh pečice neposredno pod zgornji grelec. Pečico nastaviš na maksimalno temperaturo, ki jo zmore in temeljito predgreješ to ploščo. Previdno na ploščo porineš pico, se speče skoraj tako kot v krušni peči. Napisal/-a Cvetko » 21 Mar 2020, 11:54 Proteus je napisal/-a: Nimam ravno tega občutka, v službi se srečujemo eni in drugi in praviloma imajo prekomerno težo tisti s podeželja. Neizmerno sem ti hvaležen, dan si mi polepšal. Se pa vidi, da ne veš kaj je podeželje. No ti bom zaupal, tisti ki cel dan seno embalira in bale prestavlja je na podeželju. Tisti ki pa živi na morostu in hodi skupaj s teboj v službo je pa primestni človek. Napisal/-a Cvetko » 21 Mar 2020, 12:04 Še nekaj, pri debelosti je tako, da gre v plus z vnosom hrane(določene energijske vrednosti) v minus pa z porabo te energije. Pod porabo šteje vse, tudi pametovanje na forumu. Je pa velika resnica v tem, da je lažje pametovati kot pa krompir pobirat, pa drva žagat in klat. Temu primerna je tudi poraba energije. Človeško telo in s tem prebavni sistem je narejen tako, da v špicah še pokrije hude napore, a ne vsak dan. Razumljivo je torej sklepati, da mnogo lažje pride do prekomernega vnosa hrane pri ljudeh, kjer je odhodna energijska bilanca manjša. Napisal/-a Proteus » 21 Mar 2020, 12:07 Cvetko je napisal/-a: Se pa vidi, da ne veš kaj je podeželje. No ti bom zaupal, tisti ki cel dan seno embalira in bale prestavlja je na podeželju. Tisti ki pa živi na morostu in hodi skupaj s teboj v službo je pa primestni človek. Pa kje ti živiš, naj ti povem, da danes ljudje hodijo v službo tudi 100km in več daleč. Nekateri imajo doma kmetije in skrbijo tudi za to, da smo dobro založeni s sezonsko zelenjavo (iz primorskega konca), jajci (tole je res iz morosta) in sadjem (iz okolice Krškega in Celja). Pa tudi kmetijstvo je napredovalo, ne ukvarjajo se vsi samo z embaliranjem sena in prestavljanjem bal. Še posebej mlajši, ki hodijo na delo v center kokoši so mnogo bolj inovativni in podjetni. Cvetko je napisal/-a: Razumljivo je torej sklepati, da mnogo lažje pride do prekomernega vnosa hrane pri ljudeh, kjer je odhodna energijska bilanca manjša. Do prekomernega vnosa pride samo pri tistih, ki se prekomirno nažirajo. Razlika je samo v tem, da so v mestih ljudje bolj obremenjeni s svojim izgledom in pazijo na težo. Napisal/-a kastaneda » 21 Mar 2020, 12:35 eldi2011 je napisal/-a: Pica se v električni pečici najlepše speče na inox plošči debeli kakšen cm. Ni ravno poceni, ker ti jo mora nekdo odrezati po dimenzijah pečice (skupinski projekt ). Tudi šamotna opeka je dobra, pa še cenejša. Napisal/-a s54mtb » 21 Mar 2020, 12:50 Imam eno in je prav neverjetna glede tega. Ampak če pa postaviš pred njo konkretnk porcijo pa vse zmaže. Pa še s slaščičaratvom se ukvarja Napisal/-a eldi2011 » 21 Mar 2020, 13:36 Ne vem kaj si motovilil, ampak tega sigurno nisem napisal jaz Napisal/-a Cvetko » 21 Mar 2020, 13:48 Proteus je napisal/-a: Pa kje ti živiš, naj ti povem, da danes ljudje hodijo v službo tudi 100km in več daleč. O sorry, nisem vedel, da hodiš tako daleč peš v službo. To pa se seveda pozna na energetski bilanci. Če k temu dodam še mešanje dreka, vidim, da si res pravi kmet. Napisal/-a VolkD » 21 Mar 2020, 14:00 Napisal/-a Kroko » 21 Mar 2020, 14:44 Sem po carkotovi ideji ravnokar pripravil bagete in so bile odlične.l Napisal/-a eldi2011 » 21 Mar 2020, 14:49 Slika ? A, ni bilo časa? Napisal/-a VolkD » 21 Mar 2020, 14:54 eldi2011 je napisal/-a: Slika ? A, ni bilo časa? Aaaa.... vse so mu prej požrli! Ponovi vajo! Napisal/-a Kroko » 21 Mar 2020, 14:55 Ampaj smo res prej pojedli Napisal/-a Proteus » 21 Mar 2020, 15:00 Pripravljajo ga tako, da bo "čim bolj življenjski". "Da vam ne bi onemogočil življenja, da vam ne bi onemogočil prihajanja na delo, da ne bi povzročil težav pri oskrbi vaših staršev oziroma ljudi, za katere morda skrbite na ozemlju druge občine." Napisal/-a kastaneda » 21 Mar 2020, 15:19 eldi2011 je napisal/-a: Ne vem kaj si motovilil, ampak tega sigurno nisem napisal jaz Sorry! Premalo sem zbrisal... Napisal/-a VolkD » 21 Mar 2020, 16:17 Proteus je napisal/-a: Pripravljajo ga tako, da bo "čim bolj življenjski". "Da vam ne bi onemogočil življenja, da vam ne bi onemogočil prihajanja na delo, da ne bi povzročil težav pri oskrbi vaših staršev oziroma ljudi, za katere morda skrbite na ozemlju druge občine." Ne da se pripraviti tega tako, da nebi bilo problemov. To pa zato, ker se ne da predvideti vseh situacij. Evo iz mojega življenja: -Sem v občini Divača. Inzulin, ki ga potrebujem imajo pa na Kozini. Tudi sicer so meni najbližje trgovine na Kozini. -Sin je uradno prijavljen v Divači. Dela v Ihanu (trenutno "od doma"). Vrnil se je s potovanja in je v samo osamitvi skupaj z dekletom, ki je bila z njim na potovanju, pri njej v Logatcu. Ampak do trgovine mora pa le iti. In tu bi lahko bila težava. In takih primerov, ki se jih ne da predvideti je še ogromno. Razen tega je že preverjanje tega nemogoče. In zakoni, ki se jih ne da izvajati so neumni, saj ne morejo zagotoviti želenega. Napisal/-a javr » 23 Mar 2020, 10:55 če komu ni do domače peke, želi pa sveži kruh z daljšo obstojnostjo, priporočam kot na priloženih slikah. Dobi se povsod (Tuš, Spar,...). Ne vem kaj mešajo vanj da je tako obstojen, kar se plesni tiče. Na "navadnem" kruhu lahko včasih že tretji dan po nakupu opaziš prve sledi plesni, ta pa lahko leži pozabljen v omari tudi 10 dni, brez najmanjšega sledu plesni. Na enem se vidi rok uporabe "18.05.20", kar je pri navadnem kruhu čista utopija. Napisal/-a VolkD » 23 Mar 2020, 11:03 javr je napisal/-a: Na enem se vidi rok uporabe "18.05.20", kar je pri navadnem kruhu čista utopija. Konzervansi pač. Sicer se da pa tudi navaden kruh posušiti in je zelo dolgo obstojen. Če je na suhem ne bo plesnel. Tako posušen kruh se da pripraviti s pomočjo opare. Narezan suh kruh zložimo na krožnik. Pripravimo si še en enak krožnik. Potem zavremo vodo, ki jo malo osolimo (zelo malo). Istočasno vzamemo ocvirke ali narezano slanino in prepražimo. Kruh oparimo z vodo, v odvisnosti koliko je kruh star, pustimo vodo dlje časa. Potem z drugim krožnikom, ki ga položimo preko prvega, kruh stisnemo in ocedimo. Vse skupaj obelimo s slanino in mastjo. Preko tega lahko posujemo na drobno narezan regrat. Odvisno kaj ima kdo rad, lahko damo tudi čebulo namesto regrata. Lahko pa tudi brez zelenjave. Napisal/-a Marholt » 23 Mar 2020, 15:36 Mi suhi kruh porabimo na takšen način. https://oblizniprste.si/slastne-sladice/sladki-zemeljni-narastek/ Napisal/-a Protoncek » 23 Mar 2020, 15:44 Pri nas pa suh kruh "kuri" (na sliki) pojesta... taki na 4 tacah in z obilo dlake... Glede plesni: poleti imamo pri nas kruh v hladilniku. Preden ga jemo ga dam za 10-15 sekund v mikrovalovko, da ni mrzel. Napisal/-a VolkD » 23 Mar 2020, 15:48 Se jima vidi, ja. Malo bi ju lahko na dieti pustili! Napisal/-a Protoncek » 23 Mar 2020, 15:54 No, leva tako debela, kot je videti na sliki ni... malo čudno leži, pa se vidi, kot da je bajsa. Ni pa suha, to priznam, ja. Ima okoli 42 kil (ter tri leta). Resda pa je za zlato prinašalko zelooo velika. Mislim, da če bi imela papirje ne bi dobila vzrejnega dovoljenja zaradi prevelike rasti. Desna bo pa aprila 1 leto stara. Sta pa kot rit in srajca... Napisal/-a VolkD » 23 Mar 2020, 16:01 Meni so bolj všeč temnejši odtenki te pasme. Ampak smo total offtopic. Napisal/-a lojzek » 24 Mar 2020, 09:38 V prilogi je bolj obširno napisan (še) en recept za enostaven, ampak zares odličen kruh z malo dela. Ponavadi ga polovica izgine direktno iz pečice v želodčke. Prvič sem ga jedel že pred to pandemijo pri kolegih- kjer sem tudi dobil recept. Sedaj smo ga pa začeli peči tudi pri nas. Poleg "običajnih" vrst kruha. Če poskusite, vam ne bo žal. Okus ima podoben lepinji... Ta "hlebček" na sliki je bil narejen malce bolj na hitro. Nastalo je namreč preveč testa, tako da ga je del takoj odšel v pečico. Ni čakal čez noč. EDIT pri nas sicer nimamo litoželezne posode, ampak povsem klasično, s pokrovko, ki gre tudi lahko v pečico. Torej ročaji posode ne smejo biti plastični. Napisal/-a VolkD » 26 Mar 2020, 11:01 Moja boljša polovica danes peče kruh. Čisto na skrivaj, da ni videla sem naredil fotografijo kako s cedilom rahlja moko.


text: Uspavanka brez emisij | Avtomanija - Najhitrejša avtomobilska stran Uspavanka brez emisij Nissan je razvil »uspavanko«, ki v električnih vozilih posnema pomirjujoč zvok motorja z notranjim izgorevanjem. 14. februar 2020 | 8:13:00 V sodelovanju s strokovnjakom za spanje Tomom Middletonom so najprej preučili razlike med zvokom terenca Qashqai s klasičnim pogonom in zvokom električne kombilimuzine Leaf. S pridobljenimi podatki so posneli album, ki s posnemanjem brnenja motorja ustvarja hipnotično zvočno kuliso. Zamisel se zdi nelogična, saj električna vozila med drugim odlikuje prav mirno vzdušje v potrniški kabini zaradi tihega pogona, vendar je Nissanova raziskava pokazala, da konvencionalni motorji bolj uspavajo potnike kot električni motorji. Primerjava med Qashqaiem in Leafom je pokazala, da motorji z notranjim izgorevanjem oddajajo širši razpon hipnotičnih frekvenc kot električni. »Motorji z notranjim izgorevanjem oddajajo zvočno frekvenco, ki je kombinacija belega, rožnatega in rjavega šuma v različnih tonih, kar povzroča zvočno kuliso, ki še posebej pomirja majhne otroke,« pojasnjuje Paul Speed-Andrews, vodja oddelka za hrup in tresljaje pri Nissanu. Posnetek, ki so ga ustvarili pri Nissanu, združuje nabor zvokov, ki jih slišimo med vožnjo, vključno z zvoki smernikov, motorja in celo zvoki materialov v notranjosti. »Melodija« naj bi delovala izrazito pomirjujoče na majhne otroke in dojenčke. Ob vse večji priljubljenosti električnih vozil bo posnetek uporaben za številne mlade starše. Raziskava, ki jo je izvedel Nissan, je pokazala, da več kot polovica staršev občasno uspava svoje otroke s krajšimi vožnjami, med njim pa sta dve tretjini takšnih, ki to počnejo vsaj enkrat tedensko. Raziskave pa kažejo, da otrok ne uspava zibanje, pač pa zvok. Nissanova iznajdba bo tako omogočala tudi okoljsko osveščenim staršem otročičke zazibati v spanec z brnenjem motorja.